**РАЙОННА ИЗБИРАТЕЛНА КОМИСИЯ В ТРИДЕСЕТ И ПЪРВИ РАЙОН - ЯМБОЛ**

ПРОТОКОЛ

№ 3

На 27 септември 2016 г. се проведе заседание на Районна избирателна комисия в тридесет и първи район-Ямбол при следния

Д н е в е н р е д:

1. Създаване на работни групи към Районна избирателна комисия в Тридесет и първи район-Ямбол за произвеждането на изборите за президент и вицепрезидент на републиката, както и за национален референдум на 06 ноември 2016 г.

докладчик: Димитър Събев

1. Доклад по входяща поща

докладчик: Златка Делчева

3. Други

ПРИСЪСТВАХА: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

ОТСЪСТВАХА: Няма отсъстващи

Заседанието бе открито в 17.00ч. и председателствано от г-жа Екатерина Янева– председател на комисията.

ПРЕДСЕДАТЕЛЯТ ЕКАТЕРИНА ЯНЕВА: Уважаеми колеги, в залата присъстват 13 членове на комисията, имаме кворум за провеждане на днешното заседание. Поименното гласуване, което да се отразява в протокола на заседанието ще се извършва от Драгомир Димитров. Протоколирането на заседанието предлагам да се извършва от Кети Котева.

ПРЕДСЕДАТЕЛЯТ ЕКАТЕРИНА ЯНЕВА: Колеги, предполагам вече сте се запознали с предложения дневен ред, който е публикуван на страницата на РИК –Ямбол. Предлагам Ви първа точка на дневния ред да е създаване на работни групи към Районна избирателна комисия в Тридесет и първи район-Ямбол за произвеждането на изборите за президент и вицепрезидент на републиката, както и за национален референдум на 06 ноември 2016 г, докладчик по точката ще бъде Димитър Събев, втора точка да бъде доклад по входящата поща с докладчик дежурната Златка Делчева, а трета точка други. Освен това искам да обсъдим, въпроса относно избиране на говорител на комисията, т.е дали да имаме избран член от комисията, който ще представлява пред медиите комисията.

ПРЕДСЕДАТЕЛЯТ ЕКАТЕРИНА ЯНЕВА: Има ли някой предложение за така предложения дневен ред, за допълването му или възражения по него? Не виждам такива и моля, който е съгласен, нека да гласува с вдигане на ръка.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ДРАГОМИР ДИМИТРОВ: Предлагам функцията говорител да се изпълнява от председателя на комисията

ДИМИТЪР СЪБЕВ: Предлагам само председателят да говори пред медиите

ПРЕДСЕДАТЕЛЯТ ЕКАТЕРИНА ЯНЕВА: Предлагам това да бъде протоколно решение, което ние да вземем. Но сега да започнем с първа точка от дневния ред. Трябва да вземем решение по проект за създаване на работни групи. Предложението е да бъдат създадени 6 работни групи. Давам думата на колегата Събев да направи доклад по т.1 от дневния ред.

ДИМИТЪР СЪБЕВ:

Предложението е за създаване на работни групи към Районна избирателна комисия в Тридесет и първи район-Ямбол за произвеждането на изборите за президент и вицепрезидент на републиката, както и за национален референдум на 06 ноември 2016 г.

1. Работна група по жалбите и сигналите
2. Работна група по състава, дейността и обученията на СИК
3. Работна група по регистрация на застъпниците в състав
4. Работна група по организационно-техническите въпроси
5. Работна група по изготвяне, поддържане и контрол на интернет страницата на РИК
6. Работна група по условията и реда за организация и провеждане на национален референдум на дата 06 ноември 2016 г.

ПРЕДСЕДАТЕЛЯТ ЕКАТЕРИНА ЯНЕВА: Има ли предложение за съставянето на други работни групи освен изброените?

ДРАГОМИР ДИМИТРОВ: Предлагам групата по изготвянето, поддържането и контрола на интернет страницата да отпадне защото тази дейност е наше задължение.

ПРЕДСЕДАТЕЛЯТ ЕКАТЕРИНА ЯНЕВА: Считам тази група за необходима, защото хората в нея трябва да следят всичко публикувано ли е както трябва на интернет страница на комисията. Според мен тя трябва да остане, но състава й да не бъде повече от двама човека. Иска ми се тази група да остане защото така ще сме сигурни че процесът на публикуване на нашите решения, протоколи и видеоматериали свързани с работата ни като комисия ще бъде контролиран.

СТАНИМИР КЕСКИНОВ: Такава група не е необходима, това е в задълженията на секретаря на комисията. А какво се публикува на страницата на комисията се следи от председателя. На всяко решение стоят подписите на председателя и секретаря, а след това решението се публикува.

АНИ КАНЕВА: Работата се осъществява от цялата комисия.Формирането на групите е за да може да се носи отговорност за извършването на определена дейност. Работата, по който и да е въпрос обаче се извършва от всички членове на комисията.

МАРИАНА ГЪРДЕВА: Аз искам да изясним какви по-различни правомощия ще има ръководителя от членовете в групите. Защо има ръководител и членове?

ПРЕДСЕДАТЕЛЯТ ЕКАТЕРИНА ЯНЕВА: Ръководителят ще осъществява контрол и ще носи отговорност за работата на групата. Мога да дам пример, получена е жалба – трима от членовете на групата се изпращат на място и изработват проект на решение. Но върху дейността им трябва да има контрол. Отговорът на жалбата трябва да бъде окомплектован да се следи за всеки детайл.

СТАНИМИР КЕСКИНОВ:В деня на изборите само тази комисия ли ще се занимава с жалбите и сигналите?

ПРЕДСЕДАТЕЛЯТ ЕКАТЕРИНА ЯНЕВА: Така формираните работни групи са за улесняване на работата на комисията, но по всеки един въпрос ще работят всички нейни членове. Ще работим заедно.

ДРАГОМИР ДИМИТРОВ: Предлагам да спрем обсъжданията и да преминем към разглеждането на комисиите по същество.

ПРЕДСЕДАТЕЛЯТ ЕКАТЕРИНА ЯНЕВА: Да подложим на гласуване предложението за формирането на 6 работни групи, които да бъдат помощни за работата на комисията.А след това да преминем към състава на всяка от тях.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Първата предложена група е за жалбите и сигналите. Нейният състав е предложен от колегите, които са били дежурни днес. Тя е от 5човека и за ръководител е посочен Драгомир Димитров и членове: Елена Иванова, Станимир Кескинов, Лора Каламерова и Кети Котева

МАРИАНА ГЪРДЕВА: Амболок ли ще гласуваме групите?

ПРЕДСЕДАТЕЛЯТ ЕКАТЕРИНА ЯНЕВА: Мисля, че е добре да се гласуват всички.

СТАНИМИР КЕСКИНОВ: Предлагам председателят и секретарят да не участват в групите.

ДРАГОМИР ДИМИТРОВ: Тази група е нечетен брой защото ако има жалба при проверката да може да се отиде с една кола. Но така или иначе всички ще бъдем участници.

МАРИАНА ГЪРДЕВА: Допълвам предложението, че групата трябва да от нечетен брой хора и предлагам в нея да бъдат включени Георги Бодуров и Златка Делчева. Точно за да имаме мобилност и разпределение на различни жалби и ги предлагам като състав.

ПРЕДСЕДАТЕЛЯТ ЕКАТЕРИНА ЯНЕВА: Има ли други предложения?

АНИ КАНЕВА: Бодуров и Делчева не са участвали до сега в избори и смятам, че хората в тази група трябва да имат повече опит.

МАРИАНА ГЪРДЕВА: Нищо, ще се научат. Тя и Котева не е участвала и няма опит, но е включена в тази група.

ЗЛАТКА ДЕЛЧЕВА: Искам да кажа, че имам опит и съм участвала и друг път във избори.

ГЕОРГИ БОДУРОВ: Може да нямам много опит, но познавам всяко населено място и хората там.

ПРЕДСЕДАТЕЛЯТ ЕКАТЕРИНА ЯНЕВА:Нека да се придържаме към решението. И понеже виждам, че това ще бъде спорната група ако искате да гласуваме колко члена да бъде тя.

ОРХАН ЮСЕИНОВ:Предлагам в групата да участва от всяка партия по един човек.

АНИ КАНЕВА: На сигнал и жалба може да отиде всеки, не само хора от групата.

ПРЕДСЕДАТЕЛЯТ ЕКАТЕРИНА ЯНЕВА: В работната група по всяко време могат да участват и други членове на комисията.

ЛОРА КАЛАМЕРОВА: Ако пристигнат жалби от 5 места, ще останат ли хора тук.

ПРЕДСЕДАТЕЛЯТ ЕКАТЕРИНА ЯНЕВА: Да предложим на гласуване съставът на групата да бъде от 5 члена

ДРАГОМИР ДИМИТРОВ: Присъстват 13 члена. Гласували За – 10 члена: Екатерина Янева, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева, Елена Иванова и Златка Делчева.

Против 3 члена– Станимир Кескинов, Орхан Юсеинов и Мариана Гърдева

ПРЕДСЕДАТЕЛЯТ ЕКАТЕРИНА ЯНЕВА: Приема се съставът на комисията да бъде от 5 члена. Сега да пристъпим към гласуване на хората,които участват в комисията.

МАРИАНА ГЪРДЕВА: Предлагам за председател на групата Станимир Кескинов

ПРЕДСЕДАТЕЛЯТ ЕКАТЕРИНА ЯНЕВА: Ще гласуваме и предложението на Гърдева, но първо предлагам да гласуваме за председател на групата Драгомир Димитров.Моля да гласувате за състава на групата за жалбите и сигналите Елена Иванова, Лора Каламерова, Станимир Кескинов и Кети Котева с ръководител Драгомир Димитров.

ДРАГОМИР ДИМИТРОВ: Присъстват 13 члена. Гласували За – 9 члена: Екатерина Янева, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Кети Котева и Елена Иванова.

Против 4 члена– Станимир Кескинов, Орхан Юсеинов Златка Делчева, и Мариана Гърдева

ПРЕДСЕДАТЕЛЯТ ЕКАТЕРИНА ЯНЕВА: Работната група е приета в първоначалния състав. Да преминем към втората работна група по състава, дейността и обученията на СИК в състав: Ръководител: Ани Канева и предложение за членове: Марияна Петрова, Лора Каламерова, Драгомир Димитров

СТАНИМИР КЕСКИНОВ: Искам да попитам всички групи ли ще се оглавяват от ГЕРБ. Какъв е проблемът да не са всички ръководители на групи от ГЕРБ. Защо не вземем решение ръководителите на групи да са от различни политически партии.

ЗЛАТКА ДЕЛЧЕВА: Аз мисля, че е важно кой къде ще бъде най- полезен и кой има достатъчно опит.

ПРЕДСЕДАТЕЛЯТ ЕКАТЕРИНА ЯНЕВА: Това е група, която ще се занимава с всичко свързано със СИК. Както и с организиране на обученията, които трябва да проведат на секционните избирателни комисии.

ДРАГОМИР ДИМИТРОВ: Не мисля, че това е толкова страшна група. Аз от първия ден съм обучител и до сега обучавам. Предлагам Станимир Кескинов да участва в групата.

АНИ КАНЕВА: Не искам да се презентирам като ръководител. Кескинов каза да не работим по партийни пристрастия. Важното е каква работа ще се върши.

СТАНИМИР КЕСКИНОВ: Предлагам Гърдева за член и ръководител на групата. Ръководителят трябва да е заместник председателя на РИК.

ПРЕДСЕДАТЕЛЯТ ЕКАТЕРИНА ЯНЕВА: Някой друг иска ли да вземе думата за предложения по състава на групата и членовете.

МАРИАНА ГЪРДЕВА: Аз съм разпределена и в други групи. Освен това съм зам. Председател на РИК и си подавам отвод.

СТАНИМИР КЕСКИНОВ: Предлагам Орхан Юсеинов за член на групата.

ОРХАН ЮСЕИНОВ: Аз имам нужда от обучение и си подавам отвод.

ЛОРА КАЛАМЕРОВА: Предлагам Елена Иванова

ЕЛЕНА ИВАНОВА: Това не е въпрос на знания, а на презентиране. Аз не мога да презентирам добре и затова си правя отвод.

ГЕОРГИ БОДУРОВ: Когато говорим за групите те имат координираща и организационна функция, но всеки от нас може да участва, ако има нужната компетентност и подготовка. Няма смисъл да спорим за квота защото всички ще участваме в решенията на тези групи.

ПРЕДСЕДАТЕЛЯТ ЕКАТЕРИНА ЯНЕВА: Дебатите, които се водят в момента са напълно излишни защото когато настъпи времето за обученията, ще бъде създадено обучително звено. Тогава ще определим, кои хора ще обучават в различните общини. Предлагам да гласуваме работна група по състава, дейността и обученията на СИК от 5 члена. Ръководител Ани Канева и членове Марияна Петрова, Лора Каламерова, Драгомир Димитров и Станимир Кескинов.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Третата работна група е по регистрация на застъпниците и предложението е неин ръководител да е Мариана Гърдева и членове Ани Канева, Лора Каламерова, Димитър Събев. Това е група, която отговаря за нашата основна работа по регистрацията на застъпниците. Регистрацията на застъпниците се извършва до изборния ден чрез Заявление за регистрация на застъпници. Заявлението се подписва от представляващия партията или коалицията или от изрично упълномощени от тях лица. Към заявлението на партията, коалицията или инициативния комитет задължително се представя списък на лицата на хартиен носител в един екземпляр и на технически носител в excel формат, както и декларация от лицата. Списъкът се подписва по реда на подписване на заявлението за регистрация и се подава от представляващия партията или коалицията. Заявлението за регистрация на застъпници се завежда от РИК във Входящия регистър за регистрация на застъпници и на заместващи застъпници. След извършване на проверка дали лицата отговарят на изискванията за регистрирането им като застъпници РИК приема решение за регистрация и издава удостоверения на регистрираните застъпници в един екземпляр. Районната избирателна комисия води публичен регистър на застъпниците по кандидатски листи, който публикува на интернет страницата си.

ПРЕДСЕДАТЕЛЯТ ЕКАТЕРИНА ЯНЕВА: С оглед на това, че работата е тежка предлагам в комисията да бъде включена и Златка Делчева. Моля да гласуваме третата комисия. В състав ръководител Мариана Гърдева и членове Ани Канева, Лора Каламерова, Димитър Събев и Златка Делчева.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Четвъртата работна група е по организационно-техническите въпроси неин ръководител съм аз Екатерина Янева и членове: Георги Бодуров, Орхан Юсеинов, Марияна Петрова, Мариана Гърдева. Има ли предложения и изказвания относно групата. Ако няма такива да преминем към гласуване на Работна група по организационно-техническите въпроси в състав: Ръководител: Екатерина Янева Членове: Георги Бодуров, Орхан Юсеинов, Марияна Петрова, Мариана Гърдева.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Петата група предлагам да бъде само от двама члена. Тя е работна група по изготвяне, поддържане и контрол на интернет страницата на РИК в състав: Димитър Събев и Кети Котева. Ако няма някакви предложения или изказвания предлагам да я гласуваме.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Предлагам да се сформира и една шеста група, която да обхване националния референдум. Нейното наименование е работна група по условията и реда за организация и провеждане на национален референдум на дата 06 ноември 2016 г. в състав: Ръководител: Марияна Петрова Членове: Елена Иванова, Орхан Юсеинов, Георги Бодуров, Станимир Кескинов.

СТАНИМИР КЕСКИНОВ: Подавам си отвод от участието в тази група.

ПРЕДСЕДАТЕЛЯТ ЕКАТЕРИНА ЯНЕВА: Тогава член на тази група ще бъде Екатерина Янева. Предлагам да гласуваме: Работна група по условията и реда за организация и провеждане на национален референдум на дата 06 ноември 2016 г. в състав: Ръководител: Марияна Петрова Членове: Елена Иванова, Орхан Юсеинов, Георги Бодуров, Екатерина Янева

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Предлагам да гласуваме следния проект за решение, като в него задължително се запише, че в работните групи участват и други членове на РИК 31 - Ямбол.

И така проекта на решение, който подлагам на гласуване е: Създаване на работни групи към Районна избирателна комисия в Тридесет и първи район-Ямбол за произвеждането на изборите за президент и вицепрезидент на републиката, както и за национален референдум на 06 ноември 2016 г.

На основание чл.72, ал.1, т.1 от Изборния кодекс във връзка § 2 от ПЗР на Закона за пряко участие на гражданите в държавната власт и местното самоуправление, Районната избирателна комисия- в Тридесет и първи район-Ямбол.

Р Е Ш И:

Създава следните работни групи:

1.1. Работна група по жалбите и сигналите в състав:

Ръководител: Драгомир Димитров Членове: Елена Иванова, Станимир Кескинов, Лора Каламерова, Кети Котева

1.2 Работна група по състава, дейността и обученията на СИК в състав: Ръководител: Ани Канева Членове: Марияна Петрова, Лора Каламерова, Драгомир Димитров, Станимир Кескинов

1.3.Работна група по регистрация на застъпниците в състав: Ръководител: Мариана Гърдева

Членове: Димитър Събев, Ани Канева, Лора Каламерова, Златка Делчева

1.4.Работна група по организационно-техническите въпроси в състав: Ръководител: Екатерина Янева Членове: Георги Бодуров, Орхан Юсеинов, Марияна Петрова, Мариана Гърдева

1.5.Работна група по изготвяне, поддържане и контрол на интернет страницата на РИК в състав: Ръководител: Димитър Събев Членове: Кети Котева

1.6. Работна група по условията и реда за организация и провеждане на национален референдум на дата 06 ноември 2016 г. в състав:

Ръководител: Марияна Петрова Членове: Елена Иванова, Орхан Юсеинов, Георги Бодуров, Екатерина Янева

В работните групи участват и други членове на РИК 31 - Ямбол.

Решението на РИК подлежи на оспорване пред ЦИК по реда на чл. 73 от ИК.

ДРАГОМИР ДИМИТРОВ: Гласували За – 13 членове: Екатерина Янева, Мариана Гърдева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Георги Бодуров, Станимир Кескинов, Кети Котева, Елена Иванова и Златка Делчева.

Против – няма.

ПРЕДСЕДАТЕЛЯТ ЕКАТЕРИНА ЯНЕВА: Проекта ни за решение се приема и се записва с номер № 6-ПВР/НР на 27.09.2016 година. Сега преминаваме на точка 2 от дневния ред, да докладва входяща поща давам думата на колегата Златка Делчева.

ЗЛАТКА ДЕЛЧЕВА: По входящата поща ся пристигнали две писма. И двете са от централна избирателна комисия. Първото касае назначаването на РИК Ямбол и е придружено от 13 броя удостоверения. Второто писмо е относно протоколно решение на ЦИК, касаещо организационно техническата подготовка на изборите.

ПРЕДСЕДАТЕЛЯТ ЕКАТЕРИНА ЯНЕВА: Преди да преминем към точка други, предлагам да обсъдим темата за говорител на комисията. Имате ли предложения?

ДИМИТЪР СЪБЕВ: Предлагам Екатерина Янева

МАРИАНА ГЪРДЕВА: Ясно, че председателя представлява комисията. Този говорител всъщност ще запълни малка дупчица. Предложението е законосъобразно, но считам, че не съотносимо към случая и не споделям становището, че това трябва да е председателя. Считам, че трябва да е юрист, който да може да борави със закона и умее да парира журналистическите въпроси.

СТАНИМИР КИСКИНОВ: Какви са правомощията на говорителя. Смятам, че той може да съобщава решенията на комисията, но не дава интервюта. Той трябва да изразява мнението на комисията и не може да изразява свое мнение.

МАРИАНА ГЪРДЕВА: Никой не е казал, че говорителят ще има собствено мнение. Но той не трябва да чете решенията, а да може да ги преразказва на журналистите.

ЕЛЕНА ИВАНОВА: Всичко относно работата на комисията е качено в интернет сайта ни и достъпно за медиите. Считам, че освен председателят никой друг няма да има възможност да дава информация на медиите. Председателят е координиращото лице в комисията и затова мисля, че няма нужда от второ лице с дублиращи функции.

ЛОРА КАЛАМЕРОВА:Аз съм била говорител на избирателна комисия и работата беше много натоварена.В този смисъл Гърдева е права, че трябва да си много добре запознат със закона и да можеш бързо да реагираш на различните ситуации, в които си поставен.

ДРАГОМИР ДИМИТРОВ: Да не превръщаме лек проблем в тежък спор. Смятам, че никой няма да е свободен и да стои в залата на комисията в деня на изборите освен председателя, който трябва да е там и затова е редно той да бъде и говорител.

КЕТИ КОТЕВА: Мисля, че грешно разглеждаме човека като говорител. По – скоро трябва да говорим за лице за контакти с медиите. Неговите функции ще са четири или пет пъти в деня на изборите да изпрати на медиите избирателната активност и да ги информира за жалби и сигнали в изборния ден. Нормалното и редното, пред медиите в часовете за брифинг, да говори председателя на комисията, защото той е лицето на РИК Ямбол.

ЕЛЕНА ИВАНОВА: Предлагам ако обстоятелствата налагат да изберем такъв човек да го излъчим в последствие.

ПРЕДСЕДАТЕЛЯТ ЕКАТЕРИНА ЯНЕВА: Предлагам да подложим на гласуване да има ли комисията говорител.

ДРАГОМИР ДИМИТРОВ: Гласували 13 члена За –Мариана Гърдева, Георги Бодуров, Станимир Кескинов

Против – Екатерина Янева, Орхан Юсеинов, Марияна Петрова, Димитър Събев, Драгомир Димитров, Ани Канева, Лора Каламерова, Кети Котева, Елена Иванова и Златка Делчева.

ПРЕДСЕДАТЕЛЯТ ЕКАТЕРИНА ЯНЕВА: От обсъжданията разбрах, че функцията осъществяване на връзка с медиите ще се изпълнява от председателят на комисията. Който е съгласен функцията говорител да се изпълнява от председателя на комисията моля да гласува.

ПРЕДСЕДАТЕЛЯТ ЕКАТЕРИНА ЯНЕВА:Приемам, че на този етап избор на говорител няма да има.Всичко що се отнася до изборния ден ще се свежда до медиите от председателя. Ако преценим, че тази дейност има нужда да се поеме от конкретно лице, ще вземем изрично решение. Предлагам да преминем на точка разни. Имате ли въпроси или теми, които да обсъдим по нея. Приемам, че няма. Тогава аз ще напомня, че още на 16 септември помолих да следите решенията на ЦИК и хронограмите касаещи както изборът на президент и вицепрезидент, така и тези касаещи националния референдум. Следващото заседание насрочвам за 3 октомври от 17.00 часа.

Заседанието завърши в 18 часа и 16 минути.

ПРЕДСЕДАТЕЛ:

Екатерина Янева

СЕКРЕТАР:

Марияна Петрова